SAN FERNANDO CITY, La Union - Agtultuloy pay laeng a matamtaming iti Kwai Chung Hospital sadiay Hong Kong ti Pinay OFW a linaon ti video a nagwaras iti internet no sadino ket nakasuot laeng dsytoy iti underwear bayat nga agsalsala iti istasion ti tren.
Iti pannakiuman ti Bombo Radyo La Union ken ni Hermogenes Cayabyab Jr., Assistance-to-Nationals (ATN) Officer ti Philippine Consulate sadiay Hong Kong, nakasaritanan ti kabsat ti 37-anyos a Filipina a tubo iti Southern Leyte, tapno ipakaammona ti kasasaad daytoy.
Segun ken ni Cayabyab, naaddaan iti nervous breakdown ti Pilipinas ken maipapan iti relihiyon ti ipukpukkawna idi nagpagunggan daytoy.
Nupay kasta, nagkedked ti opisial a dakamaten ti dadduma pay a detalie ti kasasaad ti Pilipinas para iti seguridad ken trabaho ken pamilyana.
Innayon pay ni Cayabyab a dagusda met laeng nga innala manipud kadagiti pulis ti Pilipinas idi tiniliwda daytoy idi aldaw ti insidente ken inturongda iti pagagasan.
Naamuan a 10 a tawenen nga agtrabtrabaho isuna kas domestic helper sadiay Hong Kong ket ti laeng kasinsinna ti kaduana sadiay.
Awan metten dagiti nagannakna ditoy Pilipinas ket ti laeng kabsatna ti nabatbati a kanayonna a patpatulodan iti kuarta.
Kabayatanna, dinakamat met dagiti dadduma nga OFW sadiay Hong Kong nga adda ti sakit iti panunot ti tartaraknen ti 37-anyos a Pinay isu nga arigna a naakaran daytoy ken naaddaan iti depresyon.
Maipalagip nga idi aldaw ti Mierkoles ket nasarakan ti nadakamat a babai nga agsalsala a nakasuot laeng iti makinbaba a pagan-anay iti sanguanan ti ATM iti mass transit railway (MTR) sadiay Mong Kok, Kowloon, imetna ti bagahena bayat a pagar-aribungbungan dagiti ganggannaet.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn